SONIC โลจิสผลงานนิวไฮ
ปี 64 น่าจะเป็นปีทองของหุ้นกลุ่มโลจิสติกส์ เห็นได้จากผลการดำเนินงานของหลาย ๆ บริษัทที่เติบโตก้าวกระโดด หนึ่งในนั้น คือ SONIC
ปี 64 น่าจะเป็นปีทองของหุ้นกลุ่มโลจิสติกส์ เห็นได้จากผลการดำเนินงานของหลาย ๆ บริษัทที่เติบโตก้าวกระโดด หนึ่งในนั้น คือ SONIC
6 เม.ย. 2565

คุณค่าบริษัท
ปี 2564 น่าจะเป็นปีทองของหุ้นกลุ่มโลจิสติกส์ เห็นได้จากผลการดำเนินงานของหลาย ๆ บริษัทที่เติบโตก้าวกระโดด หนึ่งในนั้น คือ บริษัท โซนิค อินเตอร์เฟรท จำกัด (มหาชน) หรือ SONIC ที่โชว์กำไรโตทะลัก 226 ล้านบาท เพิ่มขึ้น 278.54% จากปี 2563 ที่มีกำไรสุทธิ 59 ล้านบาท และมีรายได้จากการให้บริการ 3,352 ล้านบาท เพิ่มขึ้น 147.90% จากปี 2563 ที่มีรายได้จากการให้บริการ 1,352 ล้านบาท
กำไรที่เพิ่มขึ้นของ SONIC เป็นการเติบโตทุกกลุ่มธุรกิจ โดยบริการขนส่งทางเรือ ซึ่งเป็นรายได้หลัก มีสัดส่วนสูงถึง 81.41% มีรายได้อยู่ที่ 2,728 ล้านบาท เพิ่มขึ้น 205.84% ส่วนบริการขนส่งทางบก มีสัดส่วน 13.20% มีรายได้อยู่ที่ 442 ล้านบาท เพิ่มขึ้น 21.72% ด้านบริการขนส่งทางอากาศ มีสัดส่วน 4.97% มีรายได้อยู่ที่ 166 ล้านบาท เพิ่มขึ้น 94.15% และบริการอื่น ๆ มีสัดส่วน 0.42% มีรายได้อยู่ที่ 14 ล้านบาท เพิ่มขึ้น 32.46%
ขณะที่ปี 2565 ผู้บริหารมั่นใจผลงานจะทำนิวไฮต่อเนื่อง ด้วยเป้าหมายรายได้รวมเติบโตที่ 20% โดยบริการขนส่งทางเรือ นอกจากการรักษาฐานลูกค้าเดิมแล้ว จะเน้นเพิ่มฐานลูกค้ารายเล็ก รายกลาง รายใหญ่ และบริษัทข้ามชาติ รวมทั้งเพิ่มเครือข่ายพันธมิตรต่างประเทศอย่างต่อเนื่อง เบื้องต้นตั้งเป้าหมายปีนี้จะมีรายได้ส่วนนี้เติบโต 15-20% เมื่อเทียบกับปี 2564 ตามความสามารถในการบริการตู้ที่มากขึ้นสมดุลกับความต้องการในตลาด
ส่วนบริการขนส่งทางบก คาดว่ารายได้จะมีการขยายตัวที่ดีต่อเนื่อง เมื่อเทียบกับปี 2564 ที่บริการ 50,000 ถึง 60,000 เที่ยวต่อเดือน เนื่องจากปัจจุบันปริมาณความต้องการในตลาดค่อนข้างสูงกว่ากองรถที่บริษัทมีให้บริการ ด้วยหัวลาก 100 คัน และหางลาก 300 หาง ซึ่งเป็นกองรถของ SONIC เฉลี่ย 50% และพันธมิตร 50%
ด้าน Logistics Leasing ซึ่งเป็นธุรกิจใหม่ที่จะมาหนุนการเติบโต เบื้องต้นคาดว่าจะมีการปล่อยสินเชื่อให้คู่ค้าได้ตามแผนมากขึ้นหากสถานการณ์ต่าง ๆ กลับสู่ภาวะปกติ โดยในปี 2564 สามารถปล่อยสินเชื่อได้ 160 ล้านบาท จากเป้าหมายที่ตั้งไว้ 200 ล้านบาท
นอกจากนี้ จะมุ่งขยายบริการขนส่งทางอากาศ ซึ่งยังมีสัดส่วนน้อยอยู่ให้เพิ่มมากขึ้น โดยจะเน้นทำการตลาด ขยายพื้นที่บริการ และขยายฐานลูกค้า เบื้องต้นตั้งเป้าหมายมีรายได้เติบโต 20%
ส่วนการบริการขนส่งสินค้าไม่เต็มตู้ ในปีนี้จะเน้นขยายเส้นทางตลาดสหรัฐอเมริกามากขึ้น ด้วยบริการใหม่เส้นทางกรุงเทพฯ-สหรัฐอเมริกา และจะมีการลงทุนซื้อที่ดินขนาด 33 ไร่ เพื่อขยายพื้นที่บริการโลจิสติกส์ ในเขต อ.ศรีราชา จ.ชลบุรี จากปัจจุบันมีพื้นที่ให้บริการรับฝากตู้คอนเทนเนอร์ 12 ไร่ เพื่อรองรับการเติบโตของพื้นที่พัฒนาระเบียงเขตเศรษฐกิจภาคตะวันออก (EEC) ในอนาคต
สำหรับการประเมินมูลค่า (Valuation) ปัจจุบันราคาหุ้น SONIC ซื้อขายกันที่ P/E ระดับ 12.31 เท่า เทียบกับ P/E ตลาดโดยรวมที่ระดับ 19.71 เท่า ถือว่าราคาซื้อขายต่ำกว่าตลาด แต่อย่างไรก็ตาม ถ้าดู P/BV ที่ระดับ 2.74 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ